# Seattle

*Kani waa maqaal ku saabsan magaalada Seattle ee wadanka Maraykanka.*

| Siyaatal, Washington |
| --- |
| Caasimad |
| Farasmagaalaha Seattle ee Buurta Queen Anne |
|  |
| Naanaysta: Caasimad Qaaliga / Caasimada Sare / Caasimada Roobka |
| Halku-dhig: Caasimada Ubaxa / Caasimada Wanaaga |
| Deegaanka Seattle ee King County iyo Gobolka Washington |
| Wadanka | Maraykanka |
| Deegaanka | Washington |
| County | King |
| Dowlada Hoose | Diisamber 2, 1869 |
| Dawladda |
|  • Nooca | Xafiiska Duqa-Degmada |
|  • Guddiga | Golaha Degamada Siyaatal |
|  • Duqa-Magaalada | Ed Murray |
|  • Mayar Ku Xigeen | Hyeok Kim iyo Kate Joncas |
| Bedka |
|  • Caasimad | 369.2 km2 (142.5 sq mi) |
|  • Beriga | 217.2 km2 (83.87 sq mi) |
|  • Biyaha | 152.0 km2 (58.67 sq mi) |
|  • Metro | 21,202 km2 (8,186 sq mi) |
| Joogga | 0–158 m (0–520 ft) |
| Dadka (2010) |
|  • Caasimad | 608,660 |
|  • Qiyaas (2014) | 668,342 |
|  • Darajada | US: 20aad |
|  • Cufnaanta | 3,077/km2 (7,969/sq mi) |
|  • Magaalo | 3,059,393 (US: 14aad) |
|  • Metro | 3,671,478 (US: 15aad) |
| Magaca dadka | Seattleite |
| Aagga waqtiga | UTC-8 (PST) |
|  • Xagaaga (DST) | UTC-7 (PDT) |
| ZIP Kodhyada |
Zip codes
* 98101–98119, 98121–98122, 98124–98127, 98129, 98131–98134, 98136, 98138–98139, 98141, 98144–98146, 98148, 98151, 98154–98155, 98158, 98160–98161, 98164–98166, 98168, 98170–98171, 98174–98175, 98177–98178, 98181, 98184–98185, 98188, 98190–98191, 98194–98195, 98198–98199
 |
| Koodhka goobta | 206 |
| FIPS code | 53-63000 |
| Aqoonsiga GNIS | 1512650 |
| Websaydhka | www.seattle.gov |

**Seattle**, **Siyaatal** (/siˈætəl/  *see-**AT**-əl*) waa magaalo xeebeed, deked iyo caasimada gobolka Washington iyo fadhiga dowlada King County ee wadanka Maraykanka.
Magaalada Siyaatal waa mida ugu weyn gobolka Washington iyo deegaanada Pacific Northwest ee xiga galbeedka wadanka Maraykanaka; waxaana ku dhaqan magaaladan tiro dad ah oo dhan 668,342 taasi oo ka dhigeysa magaalada ugu koritaanka badan wadanka Maraykanka.

Intaasi waxaa dheer, marka la isku daro magaalda Siyaatal iyo nawaaxigeeda (deegaanada hoos tega magaaladan) ayaa waxaa ku dhaqan bulsho dhan 3.6 milyan, taasi oo Siyaatal ka dhigeysa deegaanka 15aad ee ugu weyn dalka Maraykanka.
Caasimada Siyaatal waxay ku fidsan tahay deegaan xad la leh Badweynta Baasifikada, harada Washington iyo wadanka Kanada oo ka xigta waqooyi. Badweynta Baasific oo ku xidhan qaarada Aasiya ayaa waxay u suurtogelisay magaalada Siyaatal ineey noqoto goob ganacsi iyo deked aad u mashquul badan; taasi oo ka dhigeysa magaaladan dekeda 8aad ee ugu weyn dekedaha wadanka Maraykanka iyo tan 9aad ee ugu mashquulka badan qaarada Waqooyiga Ameerika.

Taariikh ahaan, deegaanka ay ku taalo magaalada Siyaatal waxaa ku dhaqnaan jirey dadka loogu yimid dhulka ee loo yaqaano Hindida Cas ("Red Indian") kuwaasi oo ku noolaa deegaankaasi wakhti ka badan 40,000 sano ka hor intii aanay iman gumeystihii reer Yurub.
Markii ugu horeeysay taariikhda casriga ah waxaa deegaankaasi tegay nin sahamiye ahaa oo la odhan jirey Arthur A. Denny iyo koox uu hogaaminayay markii taariikhdu ahayd Noofembar 13, 1851. Kooxdan waxay deegaanka maanta ah magaalada Siyaatal ka abaabuleen magaalo; waxaana magaca "Seattle" la bixiyey sanadkii 1852 ayadoo loogu magac-daray mid ka mid ah caaqilada Hindida cas ee ka soo jeeday qabiilka "Duwamish" iyo "Suquamish".
Waxyaabihii ugu horeeyay ee laga aasaaso magaalada Siyaatal waxaa ka mid ahaa wershadaha iyo dhismaha maraakiibta; kuwaasi oo qarnigii 19aad noqday kuwo macaash badan oo magaalada Siyaatal iyo gobolka Washington ku xidha Gobolka Alaska iyo dunida inteeda kale. Ganacsiga, waxsoo saarka wershadaha iyo dhismaha maraakiibtu waxay ka dhigeen Siyaatal mid ka mid ah 25ka caasimadood ee ugu awooda badan wadanka Maraykanka horaantii qarnigii 20aad wakhtigaasi oo aad u kortay ama balaadhatay magaalada Siyaatal.

Farasmagaalaha Siyaatal iyo nawaaxiga xeebta.
Si kastaba ha ahaatee, dhaqaalo xumadii ku dhacday dalka Maraykanka sanadihii 1930kii ee loo yaqaanay "Great Depression" ayaa si xun u burburiyay dhaqaalihii iyo kobocii magaalada Siyaatal. Ayadoo aad ula taag daran dhaqaalo xumadaas aya waxa ugu biiray Dagaalkii Labaad ee Aduunka kaasi oo dhabarka ka jebiyay awooda iyo ganacsiga magaalada. Si kastaba ha ahaatee, sanadihii 1980kiii ayaa waxaa magaalada laga dhisay shirkado waaweyn oo ganacsi kuwaasi oo aad u soo qaaday dhaqaalaha magaalada.
Shirkadha ay magaalada Siyaatal saldhiga u tahay waxaa ka mid ah Amazon.com, Microsoft, iyo T-Mobile US oo ah shirkado caalami ah oo dunida dhan laga isticmaalo waxyaabaha ay soo saaraan. Intaasi wixii ka dambeeyay magaalada Siyaatal waxay samaysay koboc xaga dhaqaalaha iyo awooda ah.

Guud ahaan, caasimada Siyaatal waxay caan ku tahay ganacsiga, dalxiiska xeebaha, heesaha, dhaqanka dadka Hindida Cas, iyo waxyaabo kale oo badan.

# Taariikhda

Sawir-gacmeed dagaalkii Hinida Cas iyo gumeystihii Yurubiyaanka sanadkii 1895kii.
Taariikh ahaan, deegaanka ay ku taalo magaalada Siyaatal waxaa ku dhaqnaan jirey dadka loogu yimid dhulka ee loo yaqaano Hindida Cas ("Red Indian") kuwaasi oo ku noolaa deegaankaasi wakhti ka badan 40,000 sano ka hor intii aanay iman gumeystihii reer Yurub.

Muuqaaladii ugu horeeyay ee magaalada Siyaatal
Markii ugu horeeysay taariikhda casriga ah waxaa deegaankaasi tegay nin sahamiye ahaa oo la odhan jirey Arthur A. Denny iyo koox uu hogaaminayay markii taariikhdu ahayd Noofembar 13, 1851. Kooxdan waxay deegaanka maanta ah magaalada Siyaatal ka abaabuleen magaalo; waxaana magaca "Seattle" la bixiyey sanadkii 1852 ayadoo loogu magac-daray mid ka mid ah caaqilada Hindida cas ee ka soo jeeday qabiilka "Duwamish" iyo "Suquamish".
Waxyaabihii ugu horeeyay ee laga aasaaso magaalada Siyaatal waxaa ka mid ahaa wershadaha iyo dhismaha maraakiibta; kuwaasi oo qarnigii 19aad noqday kuwo macaash badan oo magaalada Siyaatal iyo gobolka Washington ku xidha Gobolka Alaska iyo dunida inteeda kale. Ganacsiga, waxsoo saarka wershadaha iyo dhismaha maraakiibtu waxay ka dhigeen Siyaatal mid ka mid ah 25ka caasimadood ee ugu awooda badan wadanka Maraykanka horaantii qarnigii 20aad wakhtigaasi oo aad u kortay ama balaadhatay magaalada Siyaatal.

# Muuqaalka Magaalada

Dhismayaasha dhaadheer ee magaalada Seattle

# Magaalooyinka Maraykanka

# Tixraac